**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2021. szeptember 28-i ülésére**

**Beszámoló Szombathely Megyei Jogú Város Önkormányzata által fenntartott óvodák 2020/2021. nevelési évben végzett munkájáról és az óvodákban folyó gyermekvédelmi tevékenységről, valamint a gyermekvédelmi felelősök 2020/2021. nevelési évben végzett munkájáról**

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés e) pontja a fenntartó kötelezettségei és jogai között határozza meg a fenntartó ellenőrizési jogát a szakmai munka eredményességéről, a nevelési-oktatási intézményben folyó gyermekvédelmi munkáról, és annak eredményességéről. Az Nkt.83. § (2) bekezdés h) pontja értelmében a fenntartó értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai szakmai munka eredményességét. Az Nkt. 85. § (2) bekezdése kimondja, hogy a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.

Az Nkt. 69. § (2) bekezdés f) pontja értelmében a köznevelési intézmény vezetője felel a gyermek- és ifjúságvédelmi feladatok megszervezéséért és ellátásáért.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 15. pontja a Kulturális, Oktatási és Civil Bizottság hatáskörébe utalta az óvodák pedagógiai programjában meghatározott feladatok végrehajtásának, a pedagógiai – szakmai munka eredményességének értékelését.

Szombathely Megyei Jogú Város fenntartásában működő óvodák minden évben írásos beszámolót készítenek az adott nevelési évben végzett munkáról, az intézményükben folyó nevelő-oktató munka eredményességéről. Az óvodák beszámolóit az előterjesztés 1-18. számú melléklete tartalmazza.

A beszámolók felépítésükben, tartalmi megjelenítésükben előre megadott szempontok alapján készültek. A beszámoló részét képezik az óvodában folyó gyermekvédelmi tevékenységről és a gyermekvédelmi felelősök munkájáról, az SNI gyermekek szakszerű ellátásáról, az óvodákban működő szakmai munkaközösségek munkájáról, valamint az óvodában folyó térítéses szolgáltatások tapasztalatairól készült beszámolók is.

A beszámolók alapját az óvoda pedagógiai programja, a 2020/2021. nevelési évre készült munkaterve, a megvalósult feladatok eredményei adják.

Minden óvodavezető intézménye adottságát, sajátosságát figyelembe véve számolt be a pedagógiai programjában meghatározott feladatok végrehajtásáról, a pedagógiai szakmai munka eredményességéről.

A beszámolókból megállapítható, hogy Szombathely óvodáiban a működési feltételek adottak az eredményes munkavégzéshez.

A személyi állomány jól felkészült. Az óvónők nagy része a munkakör betöltéséhez szükséges szakképesítésen túl több szakvizsgával, speciális szakképesítéssel rendelkezik. A pedagógusok képzettsége igazodik a pedagógiai program kiemelt területeihez, nevelési célkitűzéseihez. A kiválasztott továbbképzések témái is a program megvalósítását segítik.

Országosan jelentkező probléma, hogy minden évben egyre nagyobb kihívást jelent a nyugdíjba vonuló óvodapedagógusok helyére óvodapedagógus végzettségű személyt találni. Voltak óvodák, ahol a 2020/2021. nevelési évet óvodapedagógus hiánnyal tudták elindítani. Az országos szinten jelentkező óvodapedagógus hiány enyhítése érdekében módosultak az óvodai feladatellátásra vonatkozó előírások. A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról rendelkező 326/2013. (VIII. 30.) Korm. rendeletben (a továbbiakban: Korm. rendelet) 2020. szeptember 1-től a működés mindennapi feltételeit jelentősen befolyásoló új rendelkezések léptek hatályba.

Amennyiben az óvoda a meghirdetett óvodapedagógusi álláshelyet nem tudja óvodapedagógussal betölteni (sikertelen pályázat, vagy nem megfelelő pályázó) az alábbi lehetőségekkel élhet:

* nyugdíjas óvodapedagógus foglalkoztatása határozott idejű kinevezéssel - ennek feltétele, hogy a nyugdíjas a foglalkoztatás idejére lemondjon a nyugdíjáról;
* nyugdíjas óvodapedagógus foglalkoztatása megbízási szerződéssel maximum heti 14 órában;
* pedagógiai asszisztens foglakoztatása határozott idejű kinevezéssel a reggeli, vagy/ és a délutáni időszak felügyeletének ellátására, abban az esetben, amennyiben a nyugdíjas óvodapedagógus foglalkoztatására nincs lehetőség**.**

Az óvodavezetők elsősorban nyugdíjas óvodapedagógus alkalmazásával próbálják betölteni a hiányzó helyeket.

A gyermeklétszám alakulása a város óvodáiban: a városi óvodai férőhely lehetővé teszi, hogy minden óvodát igénybevevő kisgyermek ellátását biztosítani tudjuk, azonban nem biztos, hogy a lakóhely szerinti körzetes óvodában. Némelyik óvoda annyira telített, hogy óvodaköteles körzetes gyermeket kénytelen az óvodavezető más óvodába átirányítani. Az óvodavezetők tapasztalatai alapján a városban épülő lakóparkokba sok vidéki család költözik és ez is az egyik oka egyes óvodák telítettségének. Az óvodai csoportlétszám városi szinten átlag 22 fő/csoport.

A beszámolókban a nevelési év általános értékelése az éves munkatervben megfogalmazott célokat, feladatokat tükrözik. Az óvodák dolgozói különös gondot fordítanak a nevelési programban foglaltak megvalósítására, továbbfejlesztésre.

2020/2021. nevelési évben a COVID -19 járvány miatt az óvodák szigorú egészségügyi szabályok mentén működtek:

* Zsiliprendszerben fogadták a gyermekeket reggel és adták haza őket délután.
* Az óvodába az ott dolgozókon, az óvodába járó gyermekeken kívül más személy nem léphetett be.
* Naponta többször történt fertőtlenítés.
* A csoportok keveredését próbálták elkerülni.

Az Emberi Erőforrások Minisztériuma által kiadott intézkedési tervben foglaltaknak megfelelően működtek az óvodák. A 2020/2021. nevelési év téli-tavaszi időszakában sok szülő tartotta otthon a gyermekét.

A Fenntartóval való együttműködés tervszerű kereteit biztosítja az óvodavezetők munkaközössége, ahol havi rendszerességgel kerülnek megbeszélésre az aktuális feladatok, a felmerülő problémák. Az óvodavezetők korrekt kapcsolattartásra, együttműködésre, pontosságra, a törvények betartására törekednek. Hatósági eljárásra nem került sor.

Összesen 4 óvodában került sor magasabb óvodavezetői pályáztatás lebonyolítására, egy óvodavezető nyugdíjba vonult.

Kilenc óvodavezető rendelkezik mesterpedagógusi minősítéssel, közülük négyen szakértő-tanfelügyelők, és összesen 14 mesterpedagógus dolgozik az önkormányzat óvodáiban.

A fentiekben leírtak alapján megállapítható, hogy az óvodák szabályszerűen, a törvényi előírásoknak megfelelően működnek.

Kérem a Tisztelt Bizottságot az előterjesztést megtárgyalni és a határozati javaslatot elfogadni szíveskedjen.

**Szombathely, 2021. szeptember „ ”**

 **/: Dr. László Győző :/**

**HATÁROZATI JAVASLAT**

**……./2021. (IX.28 ) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzata Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 15. pontjában kapott felhatalmazás alapján a „Beszámoló Szombathely Megyei Jogú Város Önkormányzata által fenntartott óvodák 2020/2021. nevelési évben végzett munkájáról és az óvodákban folyó gyermekvédelmi tevékenységről, valamint a gyermekvédelmi felelősök 2020/2021. nevelési évben végzett munkájáról” szóló előterjesztést megtárgyalta és

a) a Szombathelyi Aréna Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 1. számú melléklete

b) a Szombathelyi Barátság Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 2. számú melléklete

c) a Szombathelyi Benczúr Gyula Utcai Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 3. számú melléklete

d) a Szombathelyi Donászy Magda Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 4. számú melléklete

e) a Szombathelyi Gazdag Erzsi Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 5. számú melléklete

f) a Szombathelyi Hétszínvirág Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 6. számú melléklete

g) a Szombathelyi Játéksziget Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 7. számú melléklete

h) a Szombathelyi Kőrösi Csoma Sándor Utcai Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 8. számú melléklete

i) a Szombathelyi Margaréta Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 9. számú melléklete

j) a Szombathelyi Maros Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 10. számú melléklete

k) a Szombathelyi Mesevár Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 11. számú melléklete

l) a Szombathelyi Mocorgó Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 12. számú melléklete

m) a Szombathelyi Napsugár Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 13. számú melléklete

n) a Szombathelyi Pipitér Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 14. számú melléklete

o) a Szombathelyi Szivárvány Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 15. számú melléklete

p) a Szombathelyi Szűrcsapó Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 16. számú melléklete

q) a Szombathelyi Vadvirág Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 17. számú melléklete

r) a Szombathelyi Weöres Sándor Óvoda 2020/2021. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 18. számú melléklete

szerinti tartalommal elfogadja és a fenti óvodák 2020/2021. nevelési évben végzett munkáját pedagógiai szakmai szempontból szabályszerűnek és eredményesnek értékeli.

**Felelős:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária,

 az Egészségügyi és Közszolgálati Osztály vezetője)

**Határidő:** azonnal